Só lyk jongste misdaadsyfers(Argieffoto: SA Polisie) Altesaam 21 325 mense is in die tydperk 1 April 2019 tot 31 Maart 2020 in Suid-Afrika vermoor. Dit is ŉ styging van 1,4% teenoor die 21 022 moorde in die 2018-’19-boekjaar. Dit is 58 moorde per dag. Die jongste misdaadstatistiek is Vrydag bekend gemaak. Volgens die polisie se statistiek was daar 49 plaasmoorde in die tydperk. Poging tot moord het met 1,7% afgeneem tot 18 635 voorvalle. Seksuele misdrywe het van 52 420 tot 53 293 gevalle toegeneem. Meer as 42 000 verkragtings is in die tydperk aangemeld. Roof het met 60 gevalle van 51 765 tot 51 825 toegeneem. Roof met verswarende omstandighede het egter met 3 958 gevalle van 140 032 tot 143 990 toegeneem. Huisrooftogte het volgens die polisie met 5,8% afgeneem tot 21 130 gevalle, terwyl huisbrake met 6,7% afgeneem het tot 205 959 gevalle. Motorkapings het skerp toegeneem van 16 026 tot 18 162 gevalle. Meer inligting volg.